5. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 113621/1.942 της 10/19 Ιαν. 1966 (ΦΕΚ Β΄ 19) Περί επεκτάσεως της ασφαλίσεως Κλάδου Παροχών Ασθενείας και Μητρότητος του ΙΚΑ, εις συν/χους του Ταμείου Συντάξεων Προσωπικού Εμπορικών και Βιομηχανικών Επιμελητηρίων του Κράτους. ΄Εχοντες υπ΄ όψιν: 1)Τας διατάξεις της παρ. 2 του άρθρ. 2 του Ν.Δ. 4104/60 «περί τροποποιήσεως και συμπληρώσεως της νομοθεσίας περί Κοινωνικών Ασφαλίσεων και άλλων τινών Οργανωτικών και Διοικητικών διατάξεων». 2)Την υπ΄ αριθ. 29/5.10.65 πρότασιν του Διοικητικού Συμβουλίου του Ιδρύματος Κοινωνικών Ασφαλίσεων και 3)Την από 4.8.65 πρότασιν του Διοικητικού Συμβουλίου του Ταμείου Συντάξεων Προσωπικού Εμπορικών και Βιομηχανικών Επιμελητηρίων του Κράτους, αποφασίζομεν: Όπως εις την ασφάλισιν του Ιδρύματος Κοινωνικών Ασφαλίσεων δια τον Κλάδον παροχών Ασθενείας και Μητρότητος υπαχθούν υποχρεωτικώς οι συνταξιούχοι του Ταμείου Συντάξεων Προσωπικού Εμπορικών και Βιομηχανικών Επιμελητηρίων του Κράτους οι μη καταλαμβανόμενοι υπό του εδαφ. γ΄ της παρ. 1 του άρθρ. 6 του Α.Ν. 1846/51, ως αντικατεστάθη δια του εδαφ. γ΄ της παρ. 1 του άρθρ. 2 του Ν.Δ. 4104/60, μη καλυπτόμενοι δε δια τον περί ου πρόκειται κλάδον ασφαλίσεως υπό ετέρου Ταμείου. Το Ταμείον Συντάξεων Προσωπικού Εμπορικών και Βιομηχανικών Επιμελητηρίων του Κράτους υποχρεούται όπως παρακρατή κατά μήνα εκ των συντάξεων των συν/χων του την βαρύνουσαν τούτους εισφοράν και αποδίδη ταύτην ομού μετά της βαρυνούσης τούτο τοιαύτης, εις το Ιδρυμα Κοινωνικών Ασφαλίσεων εντός της υπό των διατάξεων της παρ. 2 του αρθρ. 26 του Α.Ν. 1846/51 οριζομένης προθεσμίας. Σελ. 370(δ) Τεύχος 689-Σελ. 10 Ορίζομεν δε, δια τα ήδη συνταξιοδοτούμενα παρά του Ταμείου πρόσωπα, ως ημερομηνίαν εφαρμογής της παρά τω ΙΚΑ ασφαλίσεώς των δια τον Κλάδον παροχών Ασθενείας και Μητρότητος, την πρώτην του επομένου μηνός από της δημοσιεύσεως της παρούσης εις την Εφημερίδα της Κυβερνήσεως, δια δε τα μελλοντικά συνταξιοδοτηθησόμενα παρά του Ταμείου πρόσωπα, την πρώτην του επομένου μηνός εκείνου καθ΄ ον θα εκδίδεται η περί απονομής συντάξεως απόφασις του Ταμείου. Η παρούσα δημοσιευθήτω δια της Εφημερίδος της Κυβερνήσεως. 39.Η.γ.5 Ταμείο Πρόνοιας Προσωπικού Εμπορ.& Βιομηχ.,Επαγγελμ.& Βιοτεχν.Επιμελητηρίων 